જાણવા મળતી વિગતો મુજબ પી. જી. વી. સી. એલ. વીજ કંપનીના માંગરોળ ડીવીઝન તાબાની પેટા વિભાગીય કચેરીઓના લાઈન સંબંધી કામો માટેના પ્રોજેકટો માટે વીજ કોન્ટ્રાકટરો દ્વારા માલ ઉપાડી કાગળ ઉપર કામગીરી દેખાડી કરોડો રૂપિયાના માલનો જથ્થો બારોબાર વેચી મારી કામના બીલો મંજુર કરાવી કોન્ટ્રાકટરો અને અધિકારીઓની સિન્ડીકેટ દ્વારા ભાગ બટાઈ થતી હોવાના આધાર-પુરાવાઓ સાથેની ફરિયાદો એકટીવીસ્ટ હમીરભાઈ ધામા દ્વારા કરાતા સ્થાનિક વીજ ડીવીઝનના અધિકારીઓની સિન્ડીકેટ દ્વારા વીજ કોન્ટ્રાકટર હમીરભાઈ ધામાને ટાર્ગેટ બનાવી તેનો વીજ કોન્ટ્રાકટ સ્થગિત કરી કામો અને ભાડાના વ્હીકલોને બંધ કરવા અને ભવિષ્યમાં વીજ કંપનીના કોન્ટ્રાકટ માટેના ટેન્ડરોમાં ભાગ લેવા સામે પ્રતિબંધીત કરતા હુકમ સામે હમીરભાઈ ધામાએ માંગરોળની સિવિલ કોર્ટમાં દાવો કરી વીજ કંપનીના આ નિર્ણયને ગેરકાયદેસરનો અને રદબાતલ ઠેરવવાની દાદ માંગી દાવાના આખરી નિકાલ સુધી વીજ કંપનીના આ નિર્ણયને અમલી બનતા અટકાવવા વચગાળાનો મનાઈ હુકમ માંગ્યો હતો.